Settar hafa verið upp fleiri eftirlitsmyndavélar í skólanum . Tilgangur vöktunar er að tryggja öryggi nemenda og starfsfólks og vernda eigur nemenda , skólans og starfsmanna . Myndefni er einungis skoðað ef upp koma atvik er varða eignavörslu eða öryggi einstaklinga , s.s. þjófnaður , skemmdarverk , ofbeldi eða slys . Heimild til skoðunar er aðgangsstýrð . Einungis skólastjóri mun geta skoðað myndefnið þegar sérstakt tilefni gefst til í ljósi tilgangs vöktunarinnar . Myndefni er vistað í allt að 30 daga frá söfnun og því eytt að þeim tíma loknum eða í samræmi við reglur persónuverndar nr. 837 / 2006 . Nýju myndavélarnar eru staðsettar úti og beinast að inngöngum skólans . Eldri vélarnar eru staðsettar innanhúss og beinast að inngöngum skólans og skrifstofugangi . Ísaksskóli er ábyrgðaraðili myndavélanna í skilningi persónuverndarlaga nr. 90 / 2018 . Frekari upplýsingar veitir Lára í síma 553 2590 .